juli | 2015 | Jkiilsgaard Blog
Selvom man ikke er 25 år længere, og har fået barn/børn, kan man jo godt gøre lidt ud af sig selv. Ikke for andres skyld, men for sin egen skyld, så man føler sig godt tilpas. Om man skal i byen, på arbejde eller bare være hjemme, så giv den lige en ekstra tand.
Emily Salomon er livstilsblogger, og har 70.000 unikke besøg om måneden. Hun blogger om skønhed, stil, mad, indretning og oplevelser. Meget det samme som jeg blogger om. Hun har nu fået udgivet en bog. Jeg kendte hende ikke, men har kigget på bogen mange gange på mit arbejde, og nu har jeg den så. Hendes bog handler om, hvordan man kan give hverdagen lidt glamour, og det er ikke meget, der skal til. Hverdagsglamour er lige mig. Man skal ikke glemme alt det gode og lækre, bare fordi man bliver ældre, gift og får børn. Der skal så lidt til, og man får det så godt. Husk nu, at du ikke skal gøre det for din mands skyld, eller for andres skyld. Du skal gøre det for din egen skyld. Emily byder på mange gode ideér lige fra neglelak til lækkert mad og gode rejseoplevelser.
Jeg anbefaler selvfølgelig, at du køber bogen. Jeg er jo vild med bøger. Du kan også tjekke hendes blog ud på Bloglovin under Emily Salomon. Jeg er allerede vild med den.
En hurtig og nem ret, der sagtens kan tilpasses det, du lige har i køleskabet. Vi spiser variationer af retten ca. en gang om ugen.
PASTA MED GRØNSAGER I TOMATSOVS – 2 personer
3 gulerødder, 1/2 broccoli, 125 g champignon, 2 løg, 1 peberfrugt, 1 dåse flåede tomater, 1/2 dåse kikærter, 1 fed hvidløg, 1 teske oregano, salt og peber efter behag.
Rengør og snit grønsagerne. Kom lidt olivenolie i gryden, svits grønsagerne og lad dem derefter simre i 10 min. Kør flåede tomater med hvidløg igennem blenderen og tilsæt krydderier. Kom sovsen i gryden og lad det simre i yderligere 8 min.
Vi spiser altid økologisk grovpasta. Det skal koge i 20 minutter. Så få det til at passe ind, mens grønsagerne simre.
Kog kikærterne i 5 minutter.
Læg grønsagerne i midten på tallerkenen. Læg pastaen uden om og garnér med revet rød cheddar og kikærter.
Mit hår er meget tørt, og det har det altid været. Det bliver nemt elektrisk, og står ud til alle sider. Når det regner, krøller det op, og jeg får afrokrøller. Faktisk er jeg vild med afrokrøller, men kun de ægte. Har jeg lige fået lyse striber i håret, bliver det også voldsomt tørt. Kort sagt, det er ofte ret ustyrligt.
Nu har jeg fundet mirakelmidlet mod mit ustyrlige hår, Moroccanoil.
Den kan anvendes både som styling og pleje i kombination med andre produkter. Moroccanoil kan anvendes i både tørt og vådt hår. Perfekt til at tæmme ustyrligt hår eller til at pleje tørre spidser. Den giver glans, og gør håret blødt. Elektriciteten forsvinder fuldstændigt, og håret bliver, hvor det skal. Olien absorberes med det samme af håret, så det ikke mærkes fedtet på nogen måde. Moroccanoil er det bedste produkt, jeg nogenside har brugt til mit hår, og jeg har prøvet en del.
Du kan købe Moroccanoil hos frisøren eller på nettet. Jeg købte min på nicehair.dk. Der medfølger en pumpe til flasken.